Детлев фон Лилиенкрон
Вечно

Превод от немски: Венцеслав Константинов, —

chitanka.info

В предутринната здрачина

Царува бледата луна.

Небето багри синевата,

Отлитат перли от росата.

Покоят тръпне: с пълна гръд

Реве, протяга се денят,

Отърсва се, ръмжи с охота,

Показва ни наглед живота.

Но слънцето загубва мощ,

Настъпва залез и среднощ.

В предутринната здрачина

Царува бледата луна.

Изгризва времето света

И тътри се през вечността.

1900

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.